ਦਲਜੀਤ ਕੌਰ ਭਨੋਟ
ਦਲਜੀਤ ਕੌਰ (ਜਨਮ 15 ਨਵੰਬਰ 1982) ਇੱਕ ਭਾਰਤੀ ਟੈਲੀਵਿਜ਼ਨ ਅਭਿਨੇਤਰੀ ਹੈ ਜੋ ਮੁੱਖ ਤੌਰ 'ਤੇ ਇਸ ਪਿਆਰ ਕੋ ਕਿਆ ਨਾਮ ਦੂ ਵਿੱਚ ਅੰਜਲੀ, ਕੁਲਵਧੂ ਵਿੱਚ ਨਿਯਤੀ, ਕਾਲਾ ਟਿੱਕਾ ਵਿੱਚ ਮੰਜੀਰੀ ਦੀਆਂ ਭੂਮਿਕਾਵਾਂ ਲਈ ਜਾਣੀ ਜਾਂਦੀ ਹੈ । ਉਸਨੇ  ਆਪਣੇ ਪਤੀ ਸ਼ਾਲੀਨ ਭਨੋਟ ਨਾਲ ਨੱਚ ਬਲੀਏ  ਵਿੱਚ ਭਾਗ ਲਿਆ ਅਤੇ  ਵਿਜੇਤਾ ਬਣੀ। 2019 ਵਿੱਚ, ਉਸਨੇ ਰਿਐਲਿਟੀ ਸ਼ੋਅ ਬਿੱਗ ਬੌਸ 13 ਵਿੱਚ ਹਿੱਸਾ ਲਿਆ।

ਆਰੰਭਕ ਜੀਵਨ 
ਕੌਰ ਦਾ ਜਨਮ 15 ਨਵੰਬਰ 1982 ਨੂੰ ਲੁਧਿਆਣਾ ਵਿਖੇ ਹੋਇਆ ਸੀ। ਉਹ ਫੌਜੀ ਪਿਛੋਕੜ ਵਾਲੇ ਪਰਿਵਾਰ ਤੋਂ ਹੈ। ਉਸ ਦੇ ਪਿਤਾ ਇੱਕ ਸੇਵਾਮੁਕਤ ਕਰਨਲ ਹਨ ਅਤੇ ਉਸ ਦੀਆਂ ਦੋ ਵੱਡੀਆਂ ਭੈਣਾਂ ਭਾਰਤੀ ਫੌਜ ਦੇ ਅਫਸਰਾਂ ਵਜੋਂ ਰੱਖਿਆ ਸੇਵਾਵਾਂ ਵਿੱਚ ਹਨ।

ਨਿੱਜੀ ਜੀਵਨ 
ਕੌਰ ਕੁਲਵਧੂ ਵਿੱਚ ਇਕੱਠੇ ਕੰਮ ਕਰਦੇ ਹੋਏ ਸ਼ਾਲਿਨ ਭਨੋਟ ਨੂੰ ਮਿਲੀ, ਜਿਸ ਨਾਲ ਉਸ ਨੇ ਸਾਲ 2009 ਵਿੱਚ 9 ਦਸੰਬਰ ਨੂੰ ਵਿਆਹ ਕੀਤਾ ਸੀ। ਉਨ੍ਹਾਂ ਦਾ ਇੱਕ ਬੇਟਾ ਹੈ। 2015 ਵਿੱਚ, ਉਸ ਨੇ ਸ਼ਾਲੀਨ 'ਤੇ ਘਰੇਲੂ ਹਿੰਸਾ ਦਾ ਦੋਸ਼ ਲਗਾਉਂਦੇ ਹੋਏ ਤਲਾਕ ਲਈ ਅਰਜ਼ੀ ਦਾਇਰ ਕੀਤੀ।

ਕਰੀਅਰ 
2004 ਵਿੱਚ, ਉਸ ਨੇ ਮਿਸ ਪੁਣੇ ਦਾ ਖਿਤਾਬ ਜਿੱਤਿਆ, ਨਾਲ ਹੀ ਮਿਸ ਨੇਵੀ, ਮਿਸ ਮੁੰਬਈ ਅਤੇ ਮਿਸ ਮਹਾਰਾਸ਼ਟਰ ਕੁਈਨ ਸਮੇਤ ਕਈ ਹੋਰ ਮੁਕਾਬਲਿਆਂ ਵਿੱਚ ਫਾਈਨਲਿਸਟ ਵੀ ਰਹੀ। ਉਸ ਨੇ ਜ਼ੀ ਟੀਵੀ ਡਰਾਮਾ, ਮਨਸ਼ਾ ਵਿੱਚ ਆਪਣੀ ਟੈਲੀਵਿਜ਼ਨ ਦੀ ਸ਼ੁਰੂਆਤ ਕੀਤੀ ਅਤੇ ਇਸ ਦੇ ਬਾਅਦ 'ਸੀ.ਆਈ.ਡੀ.', 'ਆਹਟ' ਅਤੇ 'ਰਾਤ ਹੋਨੇ ਕੋ ਹੈ' ਵਿੱਚ ਦਿਖਾਈ ਦਿੱਤੀ। 2005 ਵਿੱਚ, ਉਹ ਸ਼ੋਅ ਵਿੱਚ 'ਕੈਸਾ ਯੇ ਪਿਆਰ ਹੈ' ਵਿੱਚ ਇੱਕ ਕੈਮਿਓ ਭੂਮਿਕਾ ਵਿੱਚ ਨਜ਼ਰ ਆਈ। ਇੱਕ ਨਾਟਕ ਵਿੱਚ ਇੱਕ ਮੁੱਖ ਪਾਤਰ ਵਜੋਂ ਉਸ ਦੀ ਪਹਿਲੀ ਭੂਮਿਕਾ ਕੁਲਵਧੂ ਵਿੱਚ ਇੱਕ ਸ਼ਾਹੀ ਜੋਧਪੁਰ ਪਰਿਵਾਰ ਦੀ ਇੱਕ ਮੁਟਿਆਰ ਨਿਯਤੀ ਦੇ ਰੂਪ ਵਿੱਚ ਸੀ।

ਕੁਲਵਧੂ ਦੇ ਅਚਾਨਕ ਸਮਾਪਤ ਹੋਣ ਤੋਂ ਬਾਅਦ, ਦਲਜੀਤ ਨੇ 'ਛੂਨਾ ਹੈ ਆਸਮਾਨ' ਵਿੱਚ ਸ਼ਿਖਾ ਦੀ ਭੂਮਿਕਾ ਨਿਭਾਈ। ਉਹ 2007 ਤੋਂ 2009 ਤੱਕ ਸਟਾਰ ਪਲੱਸ ਦੇ ਸ਼ੋਅ 'ਸੰਤਾਨ' ਵਿੱਚ ਵੀ ਨਜ਼ਰ ਆਈ।

2008 ਵਿੱਚ, ਉਸ ਨੇ ਚੌਥੇ ਸੀਜ਼ਨ ਵਿੱਚ ਡਾਂਸ ਰਿਐਲਿਟੀ ਸ਼ੋਅ 'ਨੱਚ ਬਲੀਏ' ਵਿੱਚ ਭਾਗ ਲਿਆ ਅਤੇ ਸਾਬਕਾ ਪਤੀ ਸ਼ਾਲਿਨ ਭਨੋਟ ਨਾਲ ਜੇਤੂ ਰਹੀ। 2011 ਵਿੱਚ ਉਸ ਨੇ ਸਟਾਰ ਪਲੱਸ ਦੇ ਸ਼ੋਅ ਇਸ 'ਪਿਆਰ ਕੋ ਕਯਾ ਨਾਮ ਦੂਂ' ਵਿੱਚ ਅੰਜਲੀ ਦੀ ਭੂਮਿਕਾ ਨਿਭਾਈ। ਬਾਅਦ ਵਿੱਚ ਉਹ ਹੋਰ ਸ਼ੋਅ ਜਿਵੇਂ 'ਸਾਥ ਨਿਭਾਨਾ ਸਾਥੀਆ' (2012), 'ਸਸੁਰਾਲ ਸਿਮਰ ਕਾ' ਅਤੇ 'ਰੰਗਰਸੀਆ' (2013) ਵਿੱਚ ਨਜ਼ਰ ਆਈ।

ਕੌਰ ਨੇ ਕਲਰਜ਼ ਟੀਵੀ ਦੀ 'ਸਵਰਾਗਿਨੀ - ਜੋੜੇਂ ਰਿਸ਼ਤੋਂ ਕੇ ਸੁਰ/ ਨਾਲ ਟੈਲੀਵਿਜ਼ਨ 'ਤੇ ਵਾਪਸੀ ਕੀਤੀ ਜਿੱਥੇ ਉਸ ਨੇ ਜਾਨਕੀ ਦਾ ਕਿਰਦਾਰ ਨਿਭਾਇਆ। ਉਸ ਨੇ ਬਾਅਦ ਵਿੱਚ ਲਾਈਫ ਓਕੇ ਦੇ 'ਸਾਵਧਾਨ ਇੰਡੀਆ' ਵਿੱਚ ਇੱਕ ਐਪੀਸੋਡਿਕ ਪੇਸ਼ਕਾਰੀ ਕੀਤੀ। 2015 ਤੋਂ 2017 ਤੱਕ, ਉਸ ਨੇ ਜ਼ੀ ਟੀਵੀ ਦੇ 'ਕਾਲਾ ਟੀਕਾ' ਵਿੱਚ ਇੱਕ ਮੁੱਖ ਭੂਮਿਕਾ ਨਿਭਾਈ।

2017 ਵਿੱਚ, ਉਸ ਨੇ ਮਾਂ ਸ਼ਕਤੀ ਵਿੱਚ ਆਦਿਸ਼ਕਤੀ ਦਾ ਕਿਰਦਾਰ ਨਿਭਾਇਆ। 2018 ਵਿੱਚ, ਉਸ ਨੇ ਸਟਾਰ ਪਲੱਸ ਦੇ ਸ਼ੋਅ 'ਕਯਾਮਤ ਕੀ ਰਾਤ' ਵਿੱਚ ਇੱਕ ਸਹਾਇਕ ਮੁੱਖ ਭੂਮਿਕਾ ਨਿਭਾਈ। ਬਾਅਦ ਵਿੱਚ ਉਹ 'ਸਿਲਸਿਲਾ ਬਦਲਤੇ ਰਿਸ਼ਤੋਂ ਕਾ' ਅਤੇ ਵਿਕਰਮ ਬੇਤਾਲ ਕੀ ਰਹਸਯ ਗਾਥਾ ਵਿੱਚ ਨਜ਼ਰ ਆਈ

2019 ਵਿੱਚ, ਉਸ ਨੇ ਜ਼ੀ ਟੀਵੀ 'ਤੇ ਪ੍ਰਸਾਰਿਤ ਹੋਏ ਸ਼ੋਅ 'ਗੁੱਡਨ ਤੁਮਸੇ ਨਾ ਹੋ ਪਾਏਗਾ' ਵਿੱਚ ਵਿਰੋਧੀ ਅੰਤਰਾ ਰਾਵਤ ਦੀ ਭੂਮਿਕਾ ਨਿਭਾਈ। ਸਤੰਬਰ 2019 ਵਿੱਚ, ਕੌਰ ਰਿਐਲਿਟੀ ਟੀਵੀ ਸ਼ੋਅ ਬਿਗ ਬ੍ਰਦਰ, ਬਿੱਗ ਬੌਸ ਦੇ ਭਾਰਤੀ ਸੰਸਕਰਣ ਦੇ ਤੇਰ੍ਹਵੇਂ ਸੀਜ਼ਨ ਵਿੱਚ ਇੱਕ ਮਸ਼ਹੂਰ ਪ੍ਰਤੀਯੋਗੀ ਸੀ।

2021 ਵਿੱਚ, ਕੌਰ ਆਸਿਮ ਰਿਆਜ਼ ਦੇ ਭਰਾ ਉਮਰ ਰਿਆਜ਼ ਦੇ ਨਾਲ ਸੰਗੀਤ ਵੀਡੀਓ 'ਬੇਫਿਕਰ ਰਹੋ' ਵਿੱਚ ਦਿਖਾਈ ਦਿੱਤੀ, ਜਿਸਦਾ ਉਸਨੇ ਵੀ ਨਿਰਮਾਣ ਕੀਤਾ ਸੀ। ਇਹ ਮਈ ਵਿੱਚ ਰਿਲੀਜ਼ ਹੋਈ।

ਹਵਾਲੇ

ਭਾਰਤੀ ਔਰਤਾਂ
ਮਹਿਲਾ ਹਫ਼ਤਾ 2022 ਵਿੱਚ ਸੋਧੇ ਗਏ ਲੇਖ